b'\n_START_ARTICLE_\nT\xc3\xa4ysvero\n_START_PARAGRAPH_\nT\xc3\xa4ysvero (ruots. fullskatt) on keskiajalla ja uuden ajan alussa k\xc3\xa4yt\xc3\xb6ss\xc3\xa4 ollut veroyksikk\xc3\xb6 Ahvenanmaalla, Varsinais-Suomessa, Porvoon l\xc3\xa4\xc3\xa4niss\xc3\xa4, Savossa ja Karjalassa. L\xc3\xa4nsi-Suomessa se tarkoitti alun perin normaalia taloa. Veronmaksukyvylt\xc3\xa4\xc3\xa4n heikommat talot olivat puoliveroja. Varsinais-Suomessa t\xc3\xa4ysvero tarkoitti suunnilleen samaa kuin miesluku. Muualla Suomessa t\xc3\xa4ysveron perustana oli maan arviointi. Savossa viiden tai useamman veronahan taloa pidettiin t\xc3\xa4ysverona ja pienempi\xc3\xa4 taloja puoliverona.'